
Ministru kabineta rīkojums Nr. 904
Rīgā 2023. gada 19. decembrī (prot. Nr. 62 14. §)
Par Ministru kabineta Diploma piešķiršanu par sasniegumiem starptautiskajā jauno profesionāļu meistarības konkursā EuroSkills 2023  
· 1. Saskaņā ar Ministru kabineta 2010. gada 5. oktobra noteikumu Nr. 928  "Kārtība, kādā dibināmi valsts institūciju un pašvaldību apbalvojumi" 37.3. apakšpunktu, 39., 41.2, 43.1, 43.2 un 46. punktu piešķirt 2023. gadā Ministru kabineta Diplomu un attiecīgu naudas balvu Eiropas jauno profesionāļu meistarības konkursa EuroSkills 2023 konkursantam un viņa profesionālo prasmju pilnveidotājam:
· 1.1. Renāram Gausiņam, Rīgas Valsts tehnikuma audzēknim, par iegūto medaļu par izcilību Eiropas jauno profesionāļu meistarības konkursa EuroSkills 2023 WEB tehnoloģiju prasmju konkursā – 800 euro;
· 1.2. Robertam Flaumanim, Eiropas jauno profesionāļu meistarības konkursa EuroSkills 2023 ekspertam, par R. Gausiņa sagatavošanu dalībai WEB tehnoloģiju prasmju konkursā – 600 euro.
· 2. Šā rīkojuma 1. punktā minētās naudas balvas 1400 euro apmērā izmaksāt no likumā "Par valsts budžetu 2023. gadam" Izglītības un zinātnes ministrijai budžeta apakšprogrammā 42.05.00 "Valsts izglītības attīstības aģentūras darbības nodrošināšana"  iedalītajiem finanšu līdzekļiem.

